CELEX: 32011R1106
Language: da
Date: 2011-10-20 00:00:00
Title: Rådets forordning (EU) nr. 1106/2011 af 20. oktober 2011 om ændring af forordning (EU) nr. 57/2011 og (EF) nr. 754/2009 for så vidt angår beskyttelse af arten sildehaj, visse TAC'er og visse grænser for fiskeriindsatsen for Tyskland og Irland

4.11.2011   
            
            
               DA
            
            
               Den Europæiske Unions Tidende
            
            
               L 287/13
            
         RÅDETS FORORDNING (EU) Nr. 1106/2011
   af 20. oktober 2011
   om ændring af forordning (EU) nr. 57/2011 og (EF) nr. 754/2009 for så vidt angår beskyttelse af arten sildehaj, visse TAC'er og visse grænser for fiskeriindsatsen for Tyskland og Irland
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 43, stk. 3,
   under henvisning til forslag fra Europa-Kommissionen, og
   ud fra følgende betragtninger:
   
               (1)
            
            
               Ved Rådets forordning (EU) nr. 57/2011 (1) fastsættes der for 2011 fiskerimuligheder for visse fiskebestande og grupper af fiskebestande gældende for EU-farvande og for EU-fartøjer i visse andre farvande.
            
         
               (2)
            
            
               En uoverensstemmelse mellem affattelsen af forordning (EU) nr.57/2011 og affattelsen af afsnittet i bilag IA i nævnte forordning om sperling bør rettes.
            
         
               (3)
            
            
               Ifølge forordning (EU) nr. 57/2011 er fiskeri efter sildehaj forbudt i internationale farvande, og der er pligt til omgående udsætning af utilsigtede fangster. I bilag IA i samme forordning fastsættes den samlede tilladte fangstmængde (TAC) for sildehaj til 0 ton i visse ICES-områder, og der er ikke fastsat bestemmelser om utilsigtede fangster. Således er fangster af sildehaj i nogle EU-farvande uden restriktioner, mens nogle områder (ICES-områder) i andre farvande (Atlanterhavet) bliver forvaltet ved hjælp af TAC'er, og visse andre områder ikke bliver det (CECAF-områder). På baggrund af denne arts status og de igangværende drøftelser om eventuel optagelse af arten på en liste under konventionen om international handel med udryddelsestruede vilde dyr og planter (CITES-konventionen) (liste III) er det hensigtsmæssigt at sørge for en udvidet beskyttelse af sildehaj i alle områder og lade såvel EU-fartøjer som tredjelandsfartøjer, der fisker i EU-farvande, være omfattet.
            
         
               (4)
            
            
               Den videnskabelige vurdering af torsk i Det Keltiske Hav viser en forbedring og har bekræftet, at den rådgivning, den nugældende TAC bygger på, undervurderede den store 2009-årgang og den deraf følgende dynamiske forøgelse af biomassen i denne bestand. I fortsættelse af de nye selektivitetsforanstaltninger, som Det Regionale Rådgivende Råd for de Nordvestlige Farvande (NWWRAC) har planlagt, og som skulle mindske risikoen for udsmid af kuller og hvilling i dette torskefiskeri, bør TAC'en for torsk i Det Keltiske Hav for resten af 2011 tilpasses til den nye videnskabelige rådgivning.
            
         
               (5)
            
            
               Organisationen for Fiskeriet i det Nordvestlige Atlanterhav (NAFO) underrettede den 29. juli 2011 alle de kontraherende parter om vedtagelsen af en revision af NAFO's TAC for rødfisk i 2011 i underområde 2, afsnit 1F og 3K, med øjeblikkelig virkning. Kommissionen formidlede den 1. august 2011 denne oplysning til de medlemsstater, der har interesse i dette fiskeri. Revisionen bør gennemføres i EU-retten og finde anvendelse på EU-fartøjer fra den 2. august 2011.
            
         
               (6)
            
            
               Rådet kan i forbindelse med fastsættelsen af fiskerimulighederne og i overensstemmelse med forordning (EF) nr. 1342/2008 af 18. december 2008 om fastlæggelse af en langsigtet plan for torskebestande og for fiskeri efter disse bestande (2) på forslag af Kommissionen og baseret på information fra medlemsstaterne og rådgivning fra Den Videnskabelige, Tekniske og Økonomiske Komité for Fiskeri (STECF) udelukke visse grupper af fartøjer fra anvendelsen af indsatsordningen, forudsat at relevante data om torskefangster og udsmid er tilgængelige for de berørte fartøjer, at procentdelen af torskefangsten ikke overstiger 1,5 % af de samlede fangster for gruppen af fartøjer, og at medtagelsen af gruppen i indsatsordningen ville udgøre en uforholdsmæssigt stor administrativ byrde i forhold til den samlede indvirkning på torskebestandene.
            
         
               (7)
            
            
               Ved forordning (EF) nr. 754/2009 (3) er visse fartøjsgrupper, på grundlag af forordning (EF) nr. 1342/2008, blevet undtaget fra fiskeriindsatsordningen i forordning (EF) nr. 1342/2008.
            
         
               (8)
            
            
               Irland har indsendt oplysninger om de torskefangster, som en gruppe fartøjer, der fisker vest for Skotland med bundtrawl med en maskestørrelse på mindst 120 mm og kvadratmaskepanel i det område, der er anført i punkt 6.1 i bilag III til Rådets forordning (EF) nr. 43/2009 af 16. januar 2009 om fastsættelse for 2009 af fiskerimuligheder og dertil knyttede betingelser for visse fiskebestande og grupper af fiskebestande gældende for EF-farvande og for EF-fartøjer i andre farvande, som er omfattet af fangstbegrænsninger (4), og med en maskestørrelse på 100 mm i andre farvande vest for Skotland har taget. På basis af disse oplysninger vurderet af STECF kan det fastslås, at den pågældende fartøjsgruppes torskefangster, herunder udsmid, ikke overstiger 1,5 % af deres samlede fangster. Endvidere er der truffet foranstaltninger til overvågning og kontrol af fartøjsgruppens fiskeri. Endelig vil det udgøre en uforholdsmæssigt stor administrativ byrde i forhold til den samlede indvirkning på torskebestandene at lade fartøjsgruppen omfatte af fiskeriindsatsordningen. Derfor bør forordning (EF) nr. 754/2009 ændres således, at den pågældende gruppe fartøjer undtages fra fiskeriindsatsordningen i forordning (EF) nr. 1342/2008. Indsatsbegrænsningerne for Irland i forordning (EU) nr. 57/2011 bør ændres i overensstemmelse hermed.
            
         
               (9)
            
            
               En gruppe fartøjer fra Tyskland er for øjeblikket undtaget fra fiskeriindsatsordningen i forordning (EF) nr. 1342/2008. Ud fra de oplysninger, som Tyskland har indsendt i 2011, har STECF ikke været i stand til at vurdere, om betingelserne i forordning (EF) nr. 1342/2008 var opfyldt i hele 2010-forvaltningsperioden. Denne gruppe tyske fartøjer bør derfor igen være omfattet af nævnte fiskeriindsatsordning. Forordning (EF) nr. 754/2009 bør ændres i overensstemmelse hermed.
            
         
               (10)
            
            
               Forordning (EU) nr. 57/2011 finder som helhed anvendelse fra den 1. januar 2011. Fiskeriindsatsbegrænsningerne i forordning (EU) nr. 57/2011 gælder imidlertid for en etårig periode, der begynder den 1. februar 2011. Derfor bør nærværende forordnings bestemmelser om fangstbegrænsninger og tildelinger anvendes fra den 1. januar 2011, bortset fra de nye bestemmelser om rødfisk i underområde 2, afsnit 1F og 3K, der bør anvendes fra den 2. august 2011. Nærværende forordnings bestemmelser om fiskeriindsatsbegrænsninger bør anvendes fra den 1. februar 2011. En sådan anvendelse med tilbagevirkende kraft vil ikke berøre retssikkerhedsprincippet, idet de pågældende fiskerimuligheder endnu ikke er opbrugt. Da ændringer af indsatsordningerne indvirker direkte på de pågældende flåders økonomiske aktivitet, bør nærværende forordning træde i kraft umiddelbart efter offentliggørelsen —
            
         VEDTAGET DENNE FORORDNING:
   Artikel 1
   Ændring af forordning (EU) nr. 57/2011
   I forordning (EU) nr. 57/2011 foretages følgende ændringer:
   
               1)
            
            
               Artikel 5, stk. 4, litra b), affattes således:
               
                           »b)
                        
                        
                           sperlingbestanden og tilknyttede bifangster i ICES-underområde IIIa og EU-farvande i ICES-afsnit IIa og ICES-underområde IV samt brislingbestanden i EU-farvande i ICES-afsnit IIa og ICES-underområde IV.«
                        
                     
         
               2)
            
            
               Artikel 8, stk. 1, litra e), affattes således:
               
                           »e)
                        
                        
                           sildehaj (Lamna nasus) i alle farvande, undtagen hvis andet er fastsat i bilag IA, og«.
                        
                     
         
               3)
            
            
               Artikel 37, stk. 1, affattes således:
               »1.   Det er forbudt for tredjelandsfartøjer at fiske efter, opbevare om bord, omlade eller lande følgende arter:
               
                           a)
                        
                        
                           brugde (Cetorhinus maximus) og stor hvid haj (Carcharodon carcharias) i alle EU-farvande
                        
                     
                           b)
                        
                        
                           havengel (Squatina squatina) i alle EU-farvande
                        
                     
                           c)
                        
                        
                           skade (Dipturus batis) i EU-farvande i ICES-afsnit IIa og i ICES-underområde III, IV, VI, VII, VIII, IX og X
                        
                     
                           d)
                        
                        
                           broget rokke (Raja undulata) og spidsrokke (Rostroraja alba) i EU-farvande i ICES-underområde VI, VII, VIII, IX og X
                        
                     
                           e)
                        
                        
                           sildehaj (Lamna nasus) i EU-farvande, og
                        
                     
                           f)
                        
                        
                           guitarfiskarter (Rhinobatidae) i EU-farvande i ICES-underområde I, II, III, IV, V, VI, VII, VIII, IX, X og XII.«.
                        
                     
         
               4)
            
            
               I bilag IA affattes afsnittet om torsk i VIIb, VIIc, VIIe-k, VIII, IX og X; EU-farvande i CECAF 34.1.1 således:
               
                           
                                       »Art
                                    
                                    
                                       :
                                    
                                    
                                       Torsk
                                       
                                          Gadus morhua
                                       
                                    
                                 
                        
                           
                                       Område
                                    
                                    
                                       :
                                    
                                    
                                       VIIb, VIIc, VIIe-k, VIII, IX og X; EU-farvande i CECAF 34.1.1
                                       (COD/7XAD34)
                                    
                                 
                     
                           Belgien
                        
                        
                           233
                        
                        
                           Analytisk TAC
                           Artikel 12 i denne forordning anvendes.
                        
                     
                           Frankrig
                        
                        
                           3 811
                        
                     
                           Irland
                        
                        
                           923
                        
                     
                           Nederlandene
                        
                        
                           1
                        
                     
                           Det Forenede Kongerige
                        
                        
                           411
                        
                     
                           EU
                        
                        
                           5 379
                        
                     
                           TAC
                        
                        
                           5 379«
                        
                     
         
               5)
            
            
               I bilag IA affattes afsnittet om sildehaj i EU-farvande og internationale farvande i III, IV, V, VI, VII, VIII, IX, X og XII således:
               
                           
                                       »Art
                                    
                                    
                                       :
                                    
                                    
                                       Sildehaj
                                       
                                          Lamna nasus
                                       
                                    
                                 
                        
                           
                                       Område
                                    
                                    
                                       :
                                    
                                    
                                       Fransk Guyanas farvande, Kattegat; EU-farvande i Skagerrak, I, II, III, IV, V, VI, VII, VIII, IX, X, XII og XIV; EU-farvande i CECAF 34.1.1, 34.1.2 og 34.2
                                       (POR/3-1234)
                                    
                                 
                     
                           Danmark
                        
                        
                           0 (5)
                           
                        
                        
                           Analytisk TAC
                        
                     
                           Frankrig
                        
                        
                           0 (5)
                           
                        
                     
                           Tyskland
                        
                        
                           0 (5)
                           
                        
                     
                           Irland
                        
                        
                           0 (5)
                           
                        
                     
                           Spanien
                        
                        
                           0 (5)
                           
                        
                     
                           Det Forenede Kongerige
                        
                        
                           0 (5)
                           
                        
                     
                           EU
                        
                        
                           0 (5)
                           
                        
                     
                            
                        
                        
                           0 (5)
                           
                        
                     
                           TAC
                        
                        
                           0 (5)
                           
                        
                     
         
               6)
            
            
               I bilag IA affattes afsnittet om jomfruhummer i VII således:
               
                           
                                       »Art
                                    
                                    
                                       :
                                    
                                    
                                       Jomfruhummer
                                       
                                          Nephrops norvegicus
                                       
                                    
                                 
                        
                           
                                       Område
                                    
                                    
                                       :
                                    
                                    
                                       VII
                                       (NEP/07.)
                                    
                                 
                     
                           Spanien
                        
                        
                           1 306 (6)
                           
                        
                        
                           Analytisk TAC
                           Artikel 13 i denne forordning anvendes.
                        
                     
                           Frankrig
                        
                        
                           5 291 (6)
                           
                        
                     
                           Irland
                        
                        
                           8 025 (6)
                           
                        
                     
                           Det Forenede Kongerige
                        
                        
                           7 137 (6)
                           
                        
                     
                           EU
                        
                        
                           21 759 (6)
                           
                        
                     
                           TAC
                        
                        
                           21 759 (6)
                           
                        
                     
         
               7)
            
            
               I bilag IC affattes afsnittet om rødfisk i NAFO-underområde 2, afsnit 1F og 3K, således:
               
                           
                                       »Art
                                    
                                    
                                       :
                                    
                                    
                                       Rødfisk
                                       
                                          Sebastes spp.
                                    
                                 
                        
                           
                                       Område
                                    
                                    
                                       :
                                    
                                    
                                       NAFO-underområde 2, afsnit 1F og 3K
                                       (RED/N1F3K.)
                                    
                                 
                     
                           Letland
                        
                        
                           0
                        
                        
                            
                        
                     
                           Litauen
                        
                        
                           0
                        
                     
                           TAC
                        
                        
                           0«
                        
                     
         
               8)
            
            
               I tillæg 1 til bilag IIA foretages følgende ændringer:
               
                           a)
                        
                        
                           I tabel b) affattes kolonnen vedrørende Tyskland (DE) således:
                           
                                       Reguleret redskab
                                    
                                    
                                       »DE
                                    
                                 
                                       TR1
                                    
                                    
                                       1 166 735
                                    
                                 
                                       TR2
                                    
                                    
                                       436 666
                                    
                                 
                                       TR3
                                    
                                    
                                       257
                                    
                                 
                                       BT1
                                    
                                    
                                       29 271
                                    
                                 
                                       BT2
                                    
                                    
                                       1 525 679
                                    
                                 
                                       GN
                                    
                                    
                                       224 484
                                    
                                 
                                       GT
                                    
                                    
                                       467
                                    
                                 
                                       LL
                                    
                                    
                                       0«
                                    
                                 
                     
                           b)
                        
                        
                           I tabel d) affattes kolonnerne vedrørende Tyskland (DE) og Irland (IE) således:
                           
                                       Reguleret redskab
                                    
                                    
                                       »DE
                                    
                                    
                                       IE
                                    
                                 
                                       TR1
                                    
                                    
                                       12 427
                                    
                                    
                                       107 088
                                    
                                 
                                       TR2
                                    
                                    
                                       0
                                    
                                    
                                       479 043
                                    
                                 
                                       TR3
                                    
                                    
                                       0
                                    
                                    
                                       273
                                    
                                 
                                       BT1
                                    
                                    
                                       0
                                    
                                    
                                       0
                                    
                                 
                                       BT2
                                    
                                    
                                       0
                                    
                                    
                                       3 801
                                    
                                 
                                       GN
                                    
                                    
                                       35 442
                                    
                                    
                                       5 697
                                    
                                 
                                       GT
                                    
                                    
                                       0
                                    
                                    
                                       1 953
                                    
                                 
                                       LL
                                    
                                    
                                       0
                                    
                                    
                                       4 250«
                                    
                                 
                     
         Artikel 2
   Ændring af forordning (EF) nr. 754/2009
   I forordning (EF) nr. 754/2009 foretages følgende ændringer i artikel 1:
   
               a)
            
            
               Litra f) udgår.
            
         
               b)
            
            
               Følgende litra tilføjes:
               
                           »h)
                        
                        
                           den gruppe fartøjer under irsk flag, der deltager i det fiskeri, der er omhandlet i anmodningen fra Irland af 11. marts 2011, og som fisker vest for Skotland med bundtrawl med en maskestørrelse på mindst 120 mm og kvadratmaskepanel i det område, der er anført i punkt 6.1 i bilag III til forordning (EF) nr. 43/2009, og med en maskestørrelse på 100 mm i andre farvande vest for Skotland.«.
                        
                     
         Artikel 3
   Ikrafttræden
   Denne forordning træder i kraft dagen efter offentliggørelsen i Den Europæiske Unions Tidende.
   Artikel 1, nr. 1-6, anvendes fra den 1. januar 2011.
   Artikel 1, nr. 7, anvendes fra den 2. august 2011.
   Artikel 1, nr. 8, og artikel 2 anvendes fra den 1. februar 2011.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Luxembourg, den 20. oktober 2011.
      
         
            På Rådets vegne
         
         M. SAWICKI
         
            Formand
         
      
   
   
      (1)  EUT L 24 af 27.1.2011, s. 1.
   
      (2)  EUT L 348 af 24.12.2008, s. 20.
   
      (3)  EUT L 214 af 19.8.2009, s. 16.
   
      (4)  EUT L 22 af 26.1.2009, s. 1.
   
      (5)  Fangster af denne art skal straks sættes ud uskadt i det omfang, det er praktisk muligt.«
   
      (6)  Hvoraf der i VII (Porcupine Bank – sektor 16) (NEP/*07U16) ikke må tages mere end følgende kvoter:
   
               Spanien
            
            
               377
            
         
               Frankrig
            
            
               241
            
         
               Irland
            
            
               454
            
         
               Det Forenede Kongerige
            
            
               188
            
         
               EU
            
            
               1 260«